**Referat fra Institutrådsmøde**

**Den 14. maj 2019 kl. 12.00 – 14.00**

**Mødelokale E2, Niels Bohrs Vej 9, Esbjerg**

|  |  |
| --- | --- |
| Til stede: | Arne Feddersen (konst. viceinstitutleder), Urs Steiner Brandt, Jens Fyhn Lykke Sørensen, Judith Parus (referent), Ulla H. Oehlenschlager, Irene Nygaard, Klaus Levinsen, Iver Poulsen, Yingkui Yang, Nikolaj Nielsen |
| Fraværende med afbud | Nina Dietz Legind (konst. institutleder), Michael Trelle, Arbrije Kadriu |

**Åbne punkter**

1. Godkendelse af dagsorden  
   Godkendt.
2. Godkendelse af referatet fra sidste møde  
   Godkendt.
3. Hvad er status på De studerendes råd og Beach Bar v/de studerende  
   Nikolaj Nielsen fortalte, at han var blevet formand for De studerendes Råd. De er 3 medlemmer pt, og det er for tiden svært at finde medlemmer. Nikolaj arbejder pt. på en mere langsigtet plan for rekruttering af medlemmer.   
     
   Institutrådet foreslog, at introduktionen til De studerendes Råd bliver en del af studiestarten, Judith drøfter dette med Lars Ravn-Jonsen.  
     
   Klaus Levinsen foreslog at lave et kick-off arrangement for at brande de studerende Råd (Alfredo) og dets opgaver..   
     
   Nikolaj fortalte kort om rådets opgave. De kan hjælpe med informationer omkring mange ting. De kan hjælpe med forbinde de studerende til administrationen og ledelsen.
4. Nyt fra Byggeri V. Judith  
   Judith orienterede. Aktstykket er underskrevet, og vi venter nu på en byggetilladelse fra Esbjerg Kommune, men arbejdet omkring UC Syd er startet. Der har desværre ikke været så megen information endnu.   
     
   Arne Feddersen supplerede med information fra møde i campusledelsen, de har talt om at lægge næste møde derude.   
     
   Institutrådet efterlyser en mere transparent proces, kommunikation og involvering af medarbejdere. Der er stadig stor usikkerhed omkring de praktiske aspekter ved flytningen og fx omkring samarbejdet med AAU omkring miljøuddannelsen.
5. Faglige vejledere på Instituttet v. Judith  
   Judith informerede om arbejdet med at analysere opgaverne for de faglige vejledere. Der savnes fra både medarbejder og studerende et tydeligere overblik over opgaverne.   
     
   Nikolaj spurgte ind til hvad er opgaven? Hovedopgaven er vejledning af studerende omkring forhold ift. studiet fx ved problemer i studiegrupper, ved reeksamen, omkring lærere mm., derudover studiepraktikker og markedsføring af studiet. Derudover er de også vigtige i arbejdet omkring fastholdelse af studerende.   
     
   Endvidere kan der være tale om opgaver ifbm. studiestart.   
     
   Der var enighed om, at det var bekymrende, at Nikolaj spurgte, og brugen af faglige vejledere bør kommunikeres bedre ud.   
     
   Brugen af faglige vejledere er meget forskellige for de forskellige campusser, og dette arbejde er ikke nogen kritik af det arbejde de faglige vejledere gør men alene et behov for at få et overblik og en bedre struktur.
6. Nyheder fra Universitetet, Fakultetet og Instituttet v. Nina/Arne
   1. Information vedr. valg af ny dekan  
      Niels Vestergaard har opsagt sin stilling pr. 1.8. 2019 og er fratrådt som institutleder d. 1.5.2019. I mellemtiden er prodekan Nina Dietz Legind konstitueret som institutleder og med professor Arne Feddersen som interim vice institutleder.

Det samfundsvidenskabelig Fakultet har fået en ny dekan, Jens Ringsmose, fra 1. juni. Han kommer fra en stilling i Forsvarsakademiet. Han har tidligere været ansat som Institutleder på Statskundskab. Han vil besøge Esbjerg 17. juni til et kort møde for at introducere til hans visioner for fakultetet. Han har udnævnt professor Steen Rynning til prodekan for forskning, han har tidligere været leder af ”Center for warstudies”, samt Institutleder for Virksomhedsledelse og Økonomi Jan Guldager Jørgensen som prodekan for uddannelse.   
  
Der er ingen information endnu om, hvordan det bliver efter 1.6. mht. institutledelsen.   
  
Arne understregede, at hvis de studerende har brug for information vedr. dette, så er de meget velkomne til at kontakte ham.

* 1. Information vedr. Kandidatansøgningstallet og kvote 2  
     HA: 52 ansøgere (67 sidste år). Selvom der er tale om et fald så er der flere 1. prioritetsansøgninger (20) end sidste år (16)

Sociologi: 69 ansøgere (68 sidste). Der er et fald I 1. prioritetsansøgninger (fra 31 sidste år til 20 i år).   
  
Kandidatuddannelser – 1. Runde:

Cultural Sociology: 107 ansøgere (91 sidste år) with 80 første prioriteter

ERM: 101 ansøgere (59 sidste år) med 85 første prioriteter

Sport and Event Management: 70 ansøgere (69 sidste år) med 42 første prioriteter.  
Marketing, Social Media and Digitalization: 140 applicants (110 sidste år til Marketing and Innovation) med 61 første prioritetsansøgninger.   
  
Arne Feddersen understrede, at der er tale om gode stabile ansøgningstal, der er blevet gjort meget for markedsføring af de enkelte uddannelser i år.  
  
Business Region Esbjerg og instituttet har etableret et projekt omkring ”Introduktion og fastholdelse på det danske arbejdsmarked” for 10 af vores kommende internationale studerende. De studerende vil blive udvalgt og blive tilknyttet en virksomhed gennem deres studietid, og virksomheden forpligter sig til at være mentor for dem og forberede dem på det danske arbejdsmarked med henblik på fastholdelse. Projektet er finansieret af Esbjerg Seminariums fond, og det er et meget spændende project.

* 1. HD informationsmøde 24.5.2019  
     Udover dagstudierne så er HD studiet, som tidsmæssigt er placeret om aftenen, da det er et diplomstudie hvor folk er i arbejde mens de læser, en stor faktor for instituttet, så for at fastholde antallet af studerende, er der inviteret til Informationsmøde d. 24.5. for alle interesserede. Der er sendt mails og breve ud til ca. 800 modtagere, og det har også været kørt en annoncekampagne for dette.   
       
     Arne supplerede med at sige, at den type af aktiviteter er meget vigtigt for instituttet.   
       
     Det generelle billede for hele SDU er et faldende optag på HD, men dette er ikke tilfældet I Esbjerg, men der gøres et stort stykke arbejde for at tiltrække de studerende. Iver fortalte (han har gennem flere år undervist på HDuddannelsen), at de studerende føler sig presset, da der er stor travlhed både med studie i aftenstimerne og arbejde. Det er vigtigt, at der er gode lærere.
  2. Uddannelsesdag for SEBE 3.6. 2019  
     Judith og Klaus skitserede linjerne for eftermiddagen, fokus vil være på kollektiv vejledning, da mørke skyer i horisonten indeholder lavere normering til vejledning, så hvordan kan vi gøre vores vejledning mere effektiv og bedre. Iver har erfaringer med kollektiv vejledning fra HA Vip-linjen.
  3. Alumni – Opfølgning og status på Event 2.5. og fremadrettet  
     Alumnearbejdet har nu været i gang i næsten 3 år, og det er det lange seje træk, men det er succesfyldt og vi ser meget forskellige deltagere fra gang til gang, og antallet af medlemmer stiger støt.   
       
     Judith informerede om alumne-arbejdet, der har været afholdt et stort forårsarrangement d. 2.5. omkring uddannelse – både eksport og import. Der var ca. 30 deltagere og også denne gang formåede man at tiltrække alumner, man ikke havde set tidligere.   
       
     Alumneboardet drøfter pt. strategi for arbejdet, samt hvorledes boardet kan supplere sig selv.   
       
     Det er et langt sejt træk, og Judith opfordrede alle til at være opmærksomme på alumnearbejdet.  
       
     Jens Fyhn spurgte ind til funding for det videre arbejde, og dette ligger i efteråret. Projektet er startet som et strategisk initiativ.   
     Alumnerne bakker også op omkring initiativet, hvilket er dejligt.   
       
     Arne Feddersen takkede Judith Parus, Brooks Kaiser, Chris Horbel og Lars Ravn-Jonsen samt andre involverede i planlægningen af alumnenetværk og de hidtil afholdte og kommende aktiviteter.

1. Eventuelt og gensidig orientering  
   Der var en diskussion af tompladsordningen, hvor interesserede kan deltage i undervisningen på lige fod med andre. Dette er mulighed for folk som er i arbejde og gerne vil have ny viden.

Jens Fyhn spurgte ind til det nye normsystem, og Arne Feddersen oplyste, at der udskudt til næste år.   
  
Klaus Levinsen spurgte ind til artiklen fra Forskerforum, hvor der står, at der skal spares 42 mio. kr. på Samfundsvidenskab, han undrer sig over, at der ikke er kommet information andre steder fra. Arne Feddersen oplyste, at udfordringen er primært på baggrund af de politisk vedtagne 2% besparelser.

**Lukkede punkter**

Ingen.